Den første koalisjonskrigen (1792-1797) Februar – En britisk flåtestyrke angriper og okkuperer Martinique og har tatt hele øyen innen 24. mars. 29. mars – Slaget ved Le Cateau: Franske styrker blir slått av styrker fra Habsburg. April – En britisk flåtestyrke angriper Guadeloupe, men blir drevet tilbake av franske styrker ledet av Victor Hugues. 17. – 30. april – Landrecies: Koalisjonsstyrker fra De forente Nederlandene og Det tysk-romerske rike beleirer fortet. Franskmennene kapitulerer. 24. april – Slaget ved Villers-en-Cauchies: En liten kavaleristyrke fra Storbritannia/Habsburg angriper og desimerer en langt større fransk styrke. Over 1200 franske soldater blir drept. Etter den britisk tilbaketrekningen fra Toulon, blir den korsikanske lederen Pasquale Paoli enig med den britiske admiral Samuel Hood om å sette Korsika under britisk beskyttelse, mot å bidra til å okkupere de franske garnisonene i Saint-Florent, Bastia, og Calvi, noe som skapte det kortvarige korsikanske kongeriket. 26. april – Slaget ved Beaumont: Når franske styrker forsøker å bryte beleiringen av Landrecies, støter de sammen med koalisjonsstyrker fra Habsburg og Storbritannia. Det ender med fransk tap og retrett. 26. – 29. april – Slaget ved Mouscron: Koalisjonsstyrker fra Habsburg slåss i flere sammenstøt med franske styrker, men må tilslutt gi tapt. 12. – 13. mai – Slaget ved Grandreng: Franske styrker taper for Koalisjonsstyrker fra Habsburg og De forente Nederlandene. 18. mai – Slaget ved Tourcoing: Styrker fra Storbritannia og Habsburg taper for franske styrker. 4000 koalisjonssoldater blir drept, og mer enn 1500 fanget. 20. – 24. mai – Slaget ved Erquelinnes: Franske styrker prøver å krysse elven Samber, men må gi tapt for styrker fra Habsburg og De forente Nederlandene. Franskmennenene mister over 5000 soldater blir drept. 22. mai – Slaget ved Tournay: Franske styrker taper for koalisjonsstyrker fra Habsburg, Storbritannia og Hannover. Over 5500 franske soldater blir drept, mens koalisjonsstyrkene mister rundt 3000. 30. mai – 3. juni – Slaget ved Gosselies: Franske styrker prøver igjen å krysse elven Samber, men må nok en gang gi tapt for styrker fra Habsburg og De forente Nederlandene. Over 3000 franske og 3000 koalisjonssoldater blir drept. 1. – 18. juni – Beleiringen av Ypres: Franske styrker beleirer, og tvinger etter hvert koalisjonsstyrkene fra Braunschweig-Lüneburg, Hessen-Kassel og Habsburg til å overgi seg. 12. – 16. juni – Slaget ved Lambusart: Franske styrker prøver for tredje gang å krysse elven Samber, men må enda en gang gi tapt for styrker fra Habsburg og De forente Nederlandene. Over 2000 franske soldater blir drept. 26. juni - Slaget ved Fleurus: Franske styrker vinner en avgjørende seier over koalisjonsstyrker fra Habsburg, De forente Nederlandene, Braunschweig-Lüneburg og Storbritannia. 17. – 18. september – Slaget ved Sprimont: Franske styrker slår koalisjonstyrker fra Habsburg. 2. oktober – Slaget ved Aldenhoven: Franske styrker overvinner koalisjonsstyrker fra Habsburg.